Antoninu Magrì

Antoninu Magrì (Catania, 1955) è un pueta e auturi tiatrali di lingua siciliana, ma s'hà didicatu macari a lu talianu. Travagghia e campa a Austa, unni havi nu risturanti.

Ancora picciriddu si trasfirisci câ sò famigghia  luntanu dâ Sicilia e a ùnnici anni   scrivi la sò prima puisìa 'n talianu, china di nustargìa pâ Sicilia, titutata "Terra natia".    
Pi na para d'anni cuntìnua a scriviri puisìi 'n talianu e parissi ca, appoi, la passioni  pâ puisìa, quannu addiventa cchiù spintuliddu, si và astutannu, ma a l'etati di trent'anni ci nasci lu primu figghiu e Antoninu pigghia n'àutra vota a scrìviri e, a sta vota, canta li sò puisìì ntâ lingua dê sò patri. 

Vincìu tanti cuncorsi di puisìa riggiunali, nazziunali e ntirnazziunali e appi assai ricanuscimenti, tra cui si ponnu arricurdari lu pristiggiosu "Prèmiu Sikània",  di l'Accadèmia Fidericiana, e lu "Prèmiu Amenanu d'Argentu", pri lu mpegnu ntâ diffusioni dâ cultura siciliana ntô munnu. Ntô 1991 funnau a Catania lu Centru d'Arti, Puesìa e Cultura Siciliana MarranzAtomo, ca arriccogghi nzinu a ora assai litterati catanisi e siciliani; appoi diriggìu un giurnali di cultura siciliana ca purtava lu nomu dô centru.
 L'òpiri 
La sò òpira tiatrali cchiù mpurtanti è Il Segreto di Bastiano.

Tra li raccorti di puisìi s'arricordanu:
 Canzuni muti 1986
 È l'anima ca sona! 1989
 Sugnu cca, Signuri 1994
 Setti spasimi d'amuri' 1996

 Lijami di fora 

Situ ufficiali di l'Associazzioni MarranzAtomo

Magrì, Antoninu
Magrì, Antoninu